CELEX: 52008PC0535
Language: fi
Date: 2008-09-05
Title: Ehdotus: Euroopan parlamentin ja neuvoston direktiivi torjunta-aineiden levityskoneista sekä koneista 17 päivänä toukokuuta 2006 annetun direktiivin 2006/42/EY muuttamisesta

Tärkeä oikeudellinen huomautus

|

52008PC0535

Ehdotus: Euroopan parlamentin ja neuvoston direktiivi torjunta-aineiden levityskoneista sekä koneista 17 päivänä toukokuuta 2006 annetun direktiivin 2006/42/EY muuttamisesta  /* KOM/2008/0535 lopull. - COD 2008/0172 */  

	[pic] | EUROOPAN YHTEISÖJEN KOMISSIO |Bryssel 5.9.2008KOM(2008) 535 lopullinen2008/0172 (COD)Ehdotus:EUROOPAN PARLAMENTIN JA NEUVOSTON DIREKTIIVItorjunta-aineiden levityskoneista sekä koneista 17 päivänä toukokuuta 2006 annetun direktiivin 2006/42/EY muuttamisesta(komission esittämä)PERUSTELUT1. EHDOTUKSEN TAUSTA |Ehdotuksen perustelut ja tavoitteet Euroopan parlamentti ja neuvosto ovat todenneet kuudennesta ympäristöä koskevasta yhteisön toimintaohjelmasta[1] tehdyssä päätöksessä, että torjunta-aineista ihmisten terveydelle ja ympäristölle aiheutuvia vaikutuksia on edelleen vähennettävä. Ensimmäisessä vaiheessa tämä tavoite koskee kasvinsuojeluaineita. Tarkoituksena on päästä kestävämpään torjunta-aineiden käyttöön ja vähentää niiden käytöstä ihmisten terveydelle ja ympäristölle aiheutuvia riskejä siten, että samalla toteutetaan tarvittava kasvinsuojelu. Tätä tarkoitusta varten suunniteltuun lähestymistapaan sisältyi asiaankuuluvan oikeuskehyksen kattava täytäntöönpano ja asianmukainen tarkistus sekä torjunta-aineiden kestävän käytön teemakohtaisen strategian laatiminen. Euroopan komissio on sittemmin hyväksynyt strategian, jäljempänä ’teemakohtainen strategia’[2], ja ehdottanut Euroopan parlamentin ja neuvoston direktiiviä, jolla luodaan puitteet yhteisön toimille sen täytäntöönpanon tärkeimpien oikeudellisten näkökohtien ratkaisemiseksi, jäljempänä ’puitedirektiivi’[3]. Teemakohtaisessa strategiassa esitetään viisi päätavoitetta: minimoida torjunta-aineiden käytöstä terveydelle ja ympäristölle aiheutuvat riskit; parantaa torjunta-aineiden käytön ja jakelun valvontaa; korvata vaarallisimmat torjunta-aineet turvallisemmilla vaihtoehdoilla; edistää vähän torjunta-aineita käyttävää tai torjunta-aineetonta viljelyä; kehittää avoin järjestelmä raportointiin ja saavutetun edistyksen seurantaan. Luettelossa ensimmäiseksi mainitun tavoitteen ja erityisesti torjunta-aineiden levityskaluston osalta ehdotetussa puitedirektiivissä asetetaan jäsenvaltioille vaatimukset käytössä olevan kaluston säännöllistä huoltoa ja tarkastusta koskevan järjestelmän perustamisesta. Kalustoa koskevien lainsäädännöllisten toimenpiteiden loppuun saattamiseksi tarvitaan kuitenkin täydentäviä toimenpiteitä, jotta voidaan vahvistaa ne ympäristönsuojelua koskevat vaatimukset, jotka uuden torjunta-aineiden levityskaluston on täytettävä ennen kuin se voidaan saattaa markkinoille ja ottaa käyttöön. Komissio on teemakohtaisessa strategiassa ja ehdotetun puitedirektiivin johdanto-osassa ja perusteluissa sitoutunut sisällyttämään tarpeelliset uutta torjunta-aineiden levityskalustoa koskevat ympäristönsuojeluvaatimukset erilliseen ehdotukseen. Tätä varten komissio ehdottaa nyt direktiiviä, jolla muutetaan koneista 17. toukokuuta 2006 annettua Euroopan parlamentin ja neuvoston direktiiviä 2006/42/EY, jäljempänä ’konedirektiivi’[4]. |Yleinen tausta Hyvin suunnitelluilla, rakennetuilla ja huolletuilla torjunta-aineiden levityskoneilla on suuri merkitys torjunta-aineista ihmisten ja erityisesti koneiden käyttäjien terveydelle sekä ympäristölle aiheutuvien haitallisten vaikutusten vähentämisessä. Ehdotuksen tavoitteena on varmistaa, että uudet torjunta-aineiden levityskoneet eivät aiheuta tarpeetonta vaaraa ympäristölle. Tätä varten ehdotuksessa otetaan käyttöön täydentäviä olennaisia vaatimuksia ympäristön suojelemiseksi; uusien torjunta-aineiden levityskoneiden on täytettävä kyseiset vaatimukset, ennen kuin niitä voidaan saattaa markkinoille ja/tai ottaa käyttöön yhteisössä. Kyseisiä koneita koskevien vaatimusten yhdenmukaistaminen on edellytys sille, että voidaan varmistaa suojan korkea taso ja samalla kyseisten tuotteiden vapaa liikkuvuus yhteisössä. |Voimassa olevat aiemmat säännökset Konedirektiivissä 98/37/EY vahvistetaan olennaiset terveys- ja turvallisuusvaatimukset, jotka yhteisön markkinoille saatettavien koneiden on täytettävä, jotta ne voivat hyötyä vapaasta liikkuvuudesta yhteisössä, sekä menettelyt, joita vaaditaan näiden vaatimusten täyttymisen arvioimiseksi. Direktiivi 98/37/EY kumotaan direktiivillä 2006/42/EY, jota sovelletaan 29. joulukuuta 2009 alkaen. Konedirektiiviä sovelletaan torjunta-aineiden levityskoneisiin siltä osin kuin on kyse kyseisten koneiden käyttäjien ja niiden käyttämisestä aiheutuville riskeille altistuvien muiden henkilöiden terveyden ja turvallisuuden suojelemisesta. Konedirektiivi ei nykyisellään kata ympäristönsuojeluvaatimuksia. Useat jäsenvaltiot ovat kuitenkin ottaneet käyttöön kansallisia säännöksiä, joissa asetetaan ympäristönsuojeluun liittyviä vaatimuksia torjunta-aineiden levityskalustolle. Lisäksi tällä alalla on hyväksytty kolme eurooppalaista standardia. |Johdonmukaisuus suhteessa unionin muuhun politiikkaan ja muihin tavoitteisiin Ehdotus on täysin johdonmukainen kuudennen ympäristöä koskevan toimintaohjelman, kestävää kehitystä koskevan Euroopan unionin strategian, Lissabonin strategian sekä torjunta-aineiden kestävän käytön teemakohtaisen strategian kanssa. Lisäksi ehdotus edesauttaa muita politiikan osa-alueita, kuten erityisesti työntekijöiden ja kuluttajien terveyden ja turvallisuuden suojelun parantamista. Ehdotus on myös paremmasta lainsäädännöstä tehdyn toimielinten välisen sopimuksen mukainen. |2. KUULEMISET JA VAIKUTUSTEN ARVIOINTI |Intressitahojen kuuleminen |Kuulemismenettely, tärkeimmät kohderyhmät ja yleiskuvaus vastaajista Jotta kaikille asianosaisille sidosryhmille annettaisiin mahdollisuus antaa panoksensa teemakohtaisen strategian laadintaan, komissio järjesti laajamittaisen kuulemismenettelyn, johon otettiin mukaan EU:n toimielimet, jäsenvaltiot ja muut asianomaiset osapuolet. Siihen kuului neljä kuulemiskierrosta, ja kuulemisen vähimmäisvaatimukset täytettiin täysimääräisesti. Heinäkuussa 2002 komissio hyväksyi tiedonannon Kohti torjunta-aineiden kestävän käytön teemakohtaista strategiaa[5], jossa esitettiin luettelo mahdollisista toimenpiteistä teemakohtaisen strategian erityistavoitteiden saavuttamiseksi. Tiedonanto toimitettiin Euroopan parlamentille, neuvostolle ja Euroopan talous- ja sosiaalikomitealle, ja se julkaistiin internetissä yleisön kuulemista varten. Kuulemisen aikana saatiin yli 150 kannanottoa. Lisäksi komissio järjesti marraskuussa 2002 sidosryhmien konferenssin, johon osallistui yli 200 osanottajaa kaikista asiaankuuluvista sidosryhmistä (torjunta-aineita valmistava teollisuus, viljelijäorganisaatiot, viranomaiset, kuluttaja- ja ympäristöjärjestöt). Vuonna 2004 komissio teki ulkopuolisen konsultin (BiPRO) kanssa sopimuksen tutkimuksesta, joka koski teemakohtaisen strategian lainsäädännöllisiin näkökohtiin liittyviä vaikutuksia. Tutkimus laadittiin jäsenvaltioiden (22 vastasi) ja keskeisten sidosryhmien keskuudessa tehtyjen kyselytutkimusten ja haastattelujen pohjalta. Siihen liittyi yksiköiden välinen ryhmä, jossa olivat mukana kaikki asiaankuuluvat pääosastot, ja sen loppuraportti, jäljempänä ’BiPRO-raportti’[6], julkaistiin komission verkkosivustolla. Yhteensä 28 organisaatiota toimitti tutkimuksen päätelmiä koskevia kommentteja[7]. Viimeinen interaktiiviseen politiikan suunnitteluun liittyvä kuuleminen järjestettiin 17. maaliskuuta–12. toukokuuta 2005. Se pohjautui aiempien sidosryhmäkuulemisten tuloksiin, ja siinä esitettiin teemakohtaiseen strategiaan sisällytettävät tärkeimmät toimenpiteet. Komissio sai 1767 vastausta yleisöltä ja sidosryhmiltä. |Tiivistelmä vastauksista ja siitä, miten ne on otettu huomioon Yksityiskohtainen tiivistelmä kuulemismenettelystä ja sen tuloksista on luettavissa komission yksiköiden valmisteluasiakirjassa, joka koskee torjunta-aineiden kestävän käytön teemakohtaisen strategian vaikutusten arviointia, jäljempänä ’vaikutusten arviointi’[8]. Neuvoston päätelmät, parlamentin päätöslauselma, Euroopan talous- ja sosiaalikomitean lausunto ja muut julkiset kannanotot esitetään tiivistetysti vaikutusten arvioinnin liitteessä 1. Kaikki kommentit ovat myös saatavilla internetissä[9]. Viimeisessä interaktiiviseen politiikan suunnitteluun liittyvässä kuulemisessa saadut vastaukset esitetään tiivistetysti vaikutusten arvioinnin liitteessä 2[10]. |Asiantuntijatiedon käyttö |Lähteenä olleet tieteenalat ja asiantuntemuksen alat Maatalous, kasvinsuojelu, koneet ja koneenrakennus (torjunta-aineiden levityskalusto, erityisesti ruiskut ja niihin liittyvät laitteet), lentolevitys sekä taloudellisten, sosiaalisten ja ympäristövaikutusten analyysi. Käytetty menettely Asiantuntijatiedon keruuseen ja käyttöön sovellettuihin menetelmiin kuuluivat sidosryhmien kahdenväliset kuulemiset, kokousten järjestäminen, konferensseihin osallistuminen ja tutkimuksen tilaaminen ulkopuoliselta konsultilta. Tärkeimmät organisaatiot ja asiantuntijat, joita on kuultu Tärkeimpiä kuultuja organisaatioita ovat jäsenvaltioiden viranomaiset, torjunta-aineita valmistava teollisuus, torjunta-aineiden levityskalustoa valmistava teollisuus, viljelijäorganisaatiot, tiedeyhteisö, Euroopan standardointikomitea (CEN) ja ympäristöjärjestöt. Tiivistelmä saaduista ja huomioon otetuista asiantuntijalausunnoista Saadut lausunnot vahvistivat, että uusille torjunta-aineiden levityskoneille on tarpeen asettaa ympäristönsuojeluvaatimukset, jotka niiden on täytettävä ennen kuin ne voidaan saattaa markkinoille ja/tai ottaa käyttöön. Asiantuntijalausuntojen julkistaminen Asiantuntijalausunnot on asetettu saataville internetissä[11]. |Vaikutusten arviointi Ehdotus konedirektiivin (2006/42/EY) muuttamisesta siltä osin kuin on kyse torjunta-aineiden levityskoneista perustuu BiPRO-raporttiin ja teemakohtaiseen strategiaan perustuvien lainsäädäntöehdotusten vaikutusten arviointiin. Harkitut vaihtoehdot Vaikutusten arvioinnissa käsitellään torjunta-aineiden levityskalustoa koskevia politiikkavaihtoehtoja kohdassa 4.1.2, joka koskee levityskaluston valvontaa ja varmentamista koskevia standardeja (”Standards for control and certification of application equipment”). Vaikutusten arvioinnissa valvonnan käsite (’control’) viittaa torjunta-aineiden levityskaluston huoltoon ja määräaikaistarkastuksiin, jotka ovat aiheena ehdotetun puitedirektiivin toimenpiteissä. Varmentamisen käsite (’certification’) viittaa uuden torjunta-aineiden levityskaluston suunnitteluun, rakentamiseen ja vaatimustenmukaisuuden arviointiin, jotka ovat aiheena tässä ehdotuksessa. Uuden torjunta-aineiden levityskaluston varmentamisen suhteen vaikutusten arvioinnissa tarkasteltiin seuraavia toimintavaihtoehtoja: ei toimia yhteisön tasolla (vaikutusten arvioinnissa vaihtoehto 5)[12]; vapaaehtoisen varmentamisjärjestelmän käyttöönotto (vaikutusten arvioinnissa vaihtoehto 6)[13]; jäsenvaltioiden velvoittaminen perustamaan pakollinen varmentamisjärjestelmä kansallisella tasolla (vaikutusten arvioinnissa vaihtoehto 1)[14]; pakollisen varmentamisjärjestelmän käyttöönotto yhteisön tasolla uutta levityskalustoa varten (vaikutusten arvioinnissa vaihtoehto 2, ensimmäinen kappale)[15]. Vaikutusten arvioinnin päätelmänä, joka esitetään asiakirjan[16] kohdassa 6.2.2 ja taulukoissa 6-45 ja 6-46, on se, että ainoa vaihtoehto, jolla voidaan saavuttaa teemakohtaisen strategian tavoitteet ympäristön ja ihmisten terveyden suojelun suhteen, on pakollisen varmentamisjärjestelmän käyttöönotto yhteisön tasolla uutta torjunta-aineiden levityskalustoa varten. Lisäksi muut toimintavaihtoehdot saisivat aikaan toisistaan poikkeavia kansallisia säännöksiä, jotka aiheuttaisivat esteitä tavaroiden vapaalle liikkuvuudelle yhteisössä (ks. jäljempänä kohta 3, toissijaisuusperiaate). Mahdolliset vaikutukset BiPRO-raportissa käsitellään mahdollisia vaikutuksia, joita uuden torjunta-aineiden levityskaluston markkinoille saattamista koskevien vaatimusten käyttöönotolla voisi olla[17]. On odotettavissa, että tällaisten vaatimusten yhdenmukaistaminen EU:n tasolla nostaa yleisesti uusien koneiden tasoa ympäristönsuojelun suhteen. Tämän seurauksena torjunta-aineiden levityskoneista valmistajille aiheutuvat keskimääräiset tuotantokustannukset voisivat nousta. Mahdollinen kustannusten nousu jakautuisi epätasaisesti, koska monet valmistajat tarjoavat jo nyt riittäväntasoisia koneita noudattaakseen joissain jäsenvaltioissa voimassa olevia säännöksiä tai varmentamisjärjestelmiä, kun taas toisten olisi nostettava tuotteidensa tasoa huomattavasti. Edellisten osalta ympäristönsuojeluvaatimusten yhdenmukaistamisesta yhteisön tasolla olisi se hyöty, että se varmistaisi tasapuolisen kilpailun sisämarkkinoilla. Koneidensa tasoa nostamaan joutuville valmistajille vaatimusten noudattamisesta aiheutuvien kustannusten mahdollinen nousu voidaan jakaa kahteen osaan: kertaluonteinen kustannus, joka johtuisi mallien ja välineiden mukauttamisesta, sekä tuotantokustannus, joka johtuisi esimerkiksi ylimääräisten tai monimutkaisempien ohjauslaitteiden ja -järjestelmien sisällyttämisestä koneisiin. Kumpaakaan näistä kustannuksista ei voida arvioida tarkasti, koska valmistajat eivät yleensä erottele kustannustekijöitä, jotka liittyvät lainsäädännön vaatimusten noudattamiseen, ja kustannustekijöitä, jotka liittyvät mallien säännölliseen ajantasaistamiseen, jotta ne vastaisivat markkinoiden vaatimaa parempaa suorituskykyä ja muita kuluttajavaatimuksia. Kustannukset, joita voi aiheutua niille valmistajille, jotka joutuisivat nostamaan tuotteidensa tasoa huomattavasti, siirrettäisiin kuitenkin todennäköisesti käyttäjille kohonneiden hintojen kautta siinä määrin kuin markkinaolosuhteet sen sallisivat. Vaikutusten arvioinnissa oletetaan kunkin ruiskun keskimääräiseksi kestoiäksi 12–15 vuotta, ja siinä arvioidaan, että yhteisössä ostetaan vuosittain noin 125 000–250 000 uutta ruiskua. Suuremman tehokkuuden ansiosta uusien ympäristönsuojeluvaatimusten mukaiset ruiskut kuluttavat todennäköisesti vähemmän torjunta-ainetta ja vähentävät torjunta-aineen hävikkiä sekoituksen, lastauksen, ruiskutuksen ja puhdistuksen aikana. Tuloksena olevaa keskimääräistä vuotuista torjunta-aineiden käytön vähenemistä on vaikea arvioida, mutta se johtaa varmasti säästöihin, jotka todennäköisesti kompensoivat käyttäjille mahdollisesti kohoavat ruiskutuskaluston hinnat. Toisaalta torjunta-aineiden vähentynyt käyttö voi aiheuttaa liikevaihdon supistumista torjunta-aineita valmistavalle teollisuudelle, mikä voi johtaa työpaikkojen menetyksiin. Pitkällä aikavälillä on odotettavissa, että uusille torjunta-aineiden levityskoneille asetettavilla ympäristönsuojeluvaatimuksilla on myönteisiä vaikutuksia ihmisten terveyteen ja ympäristöön, mikä johtuu odotetusta torjunta-ainealtistuksen vähenemisestä ja tällaisen altistuksen ihmisten terveydelle ja ympäristölle aiheuttamien haittavaikutusten vähenemisestä[18]. |3. EHDOTUKSEEN LIITTYVÄT OIKEUDELLISET NÄKÖKOHDAT |Ehdotetun toimen lyhyt kuvaus Tällä ehdotuksella otetaan käyttöön uudet ympäristönsuojeluvaatimukset, jotka koskevat uusien torjunta-aineiden levityskoneiden markkinoille saattamista ja/tai käyttöönottoa Euroopan talousalueella. Nämä täydentävät olennaiset vaatimukset ovat pakollisia säännöksiä, joiden tarkoituksena on varmistaa, että tuotteet eivät vaaranna ympäristöä tarpeettomasti. |Oikeusperusta Konedirektiivin muuttamisesta annetun ehdotuksen oikeusperustana on EY:n perustamissopimuksen 95 artikla, jossa määrätään sisämarkkinoiden toteuttamista koskevat periaatteet. Konedirektiivillä varmistetaan sellaisten koneiden vapaa liikkuvuus, jotka kuuluvat kyseisen direktiivin soveltamisalaan ja täyttävät siinä säädetyt olennaiset terveys- ja turvallisuusvaatimukset ja vaatimustenmukaisuuden arviointimenettelyt. |Toissijaisuusperiaate Toissijaisuusperiaatetta sovelletaan, koska asia, jota ehdotus koskee, ei kuulu yhteisön yksinomaiseen toimivaltaan. |Ehdotuksen tavoitteita ei voida saavuttaa riittävällä tavalla pelkästään jäsenvaltioiden toimin seuraavista syistä: |Tietyt jäsenvaltiot ovat jo ottaneet käyttöön torjunta-aineiden levityskalustoa koskevia pakollisia ympäristönsuojeluvaatimuksia ja vaatimustenmukaisuuden arviointimenettelyjä. Toiset jäsenvaltiot ovat ilmoittaneet tätä alaa koskevista säädösluonnoksista. Torjunta-aineiden levityskoneita koskevien ympäristövaatimusten jättäminen vapaaehtoisen varmentamisjärjestelmän tai jäsenvaltioiden kansallisella tasolla vahvistamien varmentamisjärjestelmien varaan aiheuttaisi erilaisten samoihin tavoitteisiin pyrkivien kansallisten säännösten ja menettelyjen säilymisen tai jopa moninkertaistumisen. Tämä aiheuttaisi kohtuuttomia kustannuksia teollisuudelle ja muodostaisi esteitä tavaroiden vapaalle liikkuvuudelle yhteisössä. |Ehdotuksen tavoitteet saavutetaan paremmin yhteisön toimilla seuraavista syistä: Ympäristönsuojeluvaatimusten ja vaatimustenmukaisuuden arviointimenettelyjen yhdenmukaistaminen yhteisön tasolla on ainoa tapa saavuttaa toivottu ympäristönsuojelutavoite siten, että samalla varmistetaan vastaavanlainen suojelun taso koko yhteisössä, tasapuolinen kilpailu valmistajien välillä ja tavaroiden vapaa liikkuvuus sisämarkkinoilla. |Näin ollen ehdotus on toissijaisuusperiaatteen mukainen. |Suhteellisuusperiaate |Tässä ehdotuksessa ei ylitetä sitä, mikä on välttämätöntä sen tavoitteen saavuttamiseksi, ja näin ollen se on EY:n perustamissopimuksen 5 artiklassa vahvistetun suhteellisuusperiaatteen mukainen. Ehdotus rajoittuu niihin olennaisiin vaatimuksiin, jotka torjunta-aineiden levityskoneiden on täytettävä ennen kuin ne saatetaan markkinoille ja/tai otetaan käyttöön, kun taas eurooppalaiset standardointielimet ovat vastuussa sellaisten yksityiskohtaiset eritelmät sisältävien teknisten standardien laatimisesta, joiden avulla valmistajat voivat noudattaa kyseisiä vaatimuksia. Näiden yhdenmukaistettujen standardien käyttö on edelleen vapaaehtoista, mutta luo vaatimustenmukaisuusolettaman niiden olennaisten vaatimusten noudattamisesta, jotka ne kattavat. |Yhteisölle ja kansallisille viranomaisille aiheutuva hallinnollinen taakka saadaan mahdollisimman vähäiseksi sisällyttämällä torjunta-aineiden levityskoneita koskevat ympäristönsuojeluvaatimukset konedirektiiviin ehdotetulla tavalla. Jäsenvaltioille aiheutuu kertaluonteinen hallinnollinen taakka, joka liittyy muutosdirektiivin saattamiseen osaksi kansallista lainsäädäntöä. Kun muutos on saatettu osaksi kansallista lainsäädäntöä, uusien ympäristövaatimusten hallinnoinnista ja täytäntöönpanosta (markkinavalvonta, hallinnollinen yhteistyö, konekomitean ja työryhmän organisointi ja niihin osallistuminen, standardien hallinnointi jne.) jäsenvaltioille ja yhteisölle aiheutuvat hallinnolliset rasitteet säilyisivät pääasiassa muuttumattomina verrattuna niihin hallinnollisiin rasitteisiin, jotka liittyvät nykyisen konedirektiivin hallinnointiin ja täytäntöönpanoon kokonaisuudessaan. Konedirektiiviin ehdotetussa muodossa sisällytettävien uusien vaatimusten noudattamisella olisi myös se etu, että se minimoisi torjunta-aineiden levityskoneiden valmistajille aiheutuvan hallinnollisen taakan. Valmistajan tekninen rakennetiedosto olisi saatettava ajan tasalle, mutta EY-vaatimustenmukaisuusvakuutus, jonka on seurattava kunkin koneen mukana, kattaisi myös uudet ympäristönsuojeluvaatimukset – ainoa tarvittava muutos olisi sovellettuja yhdenmukaisia standardeja koskevan viittauksen lisääminen. Uusien yhdenmukaistettujen vaatimusten soveltamiseen liittyvien kustannusten mahdollinen nousu korvautuu suurelta osin yhdenmukaistamattomuudesta aiheutuvien nykyisten ja odotettavissa olevien kustannusten vähenemisellä, toisin sanoen kyseessä ovat ne suunnittelu- ja tuotantokustannukset ja hallinnolliset rasitteet, jotka valmistajille aiheutuvat toisistaan poikkeavien kansallisten säännösten ja menettelyjen noudattamisesta kasvavassa määrässä jäsenvaltioita. |Sääntelytavan valinta |Ehdotettu sääntelytapa: direktiivi. Uudet torjunta-aineiden levityskoneet kuuluvat jo konedirektiivin soveltamisalaan siltä osin kuin on kyse käyttäjien ja muiden altistuvien henkilöiden terveyden ja turvallisuuden suojelemisesta. Sääntelyn parantamisen kannalta pidetään suotavana esittää kaikki tiettyyn tuoteluokkaan sovellettavat vaatimukset yhdessä säädöksessä, jolloin vältetään päällekkäiset tai ristiriitaiset vaatimukset ja voidaan säätää yhdestä ainoasta vaatimustenmukaisuuden arviointimenettelystä. Tästä syystä ehdotetaan, että torjunta-aineiden levityskoneille asetettavat ympäristönsuojeluvaatimukset sisällytetään konedirektiiviin muutosdirektiivillä. |Ehdotus on näin ollen paremmasta lainsäädännöstä tehdyn toimielinten välisen sopimuksen mukainen. |4. TALOUSARVIOVAIKUTUKSET |Ehdotuksella ei ole vaikutuksia yhteisön talousarvioon. |5. LISÄTIEDOT |Vastaavuustaulukko Jäsenvaltioiden on toimitettava komissiolle kirjallisina kansalliset säännökset, joilla direktiivi saatetaan osaksi kansallista lainsäädäntöä, sekä kyseisten säännösten ja tämän direktiivin välinen vastaavuustaulukko. |Euroopan talousalue Ehdotettu toimenpide koskee ETA-sopimuksen soveltamisalaan kuuluvaa alaa, minkä vuoksi se on ulotettava koskemaan Euroopan talousaluetta. |Ehdotuksen yksityiskohtainen kuvaus Ehdotuksen johdanto-osa sisältää kolme kappaletta. Kahdessa ensimmäisessä johdanto-osan kappaleessa esitetään ehdotuksen tausta ja tavoite. Kolmannessa johdanto-osan kappaleessa selitetään, miksi ympäristönsuojelu ehdotetaan lisättäväksi konedirektiivin tavoitteisiin. Tässä johdanto-osan kappaleessa todetaan lisäksi, että ehdotuksessa ympäristönsuojeluvaatimukset on rajoitettu koskemaan torjunta-aineiden levityskoneita ja ympäristölle aiheutuvia riskejä, jotka kuuluvat direktiivin liitteeseen I ehdotettujen uusien olennaisten vaatimusten piiriin. Direktiivin tiettyihin artikloihin ehdotetaan muutoksia, joilla ympäristönsuojelu sisällytetään sen tavoitteisiin. Direktiivin 2 artiklassa esitetään määritelmät tietyille direktiivissä käytetyille keskeisille käsitteille. Kyseiseen artiklaan ehdotetaan lisättäväksi uusi määritelmä ”olennaiset terveys- ja turvallisuusvaatimukset”. Sisällyttämällä ympäristönsuojelu tarvittaessa ”olennaisten terveys- ja turvallisuusvaatimusten” määritelmään vältetään tarve muuttaa direktiivissä olevia lukuisia viittauksia olennaisiin terveys- ja turvallisuusvaatimuksiin. Ympäristönsuojelutavoite mainitaan myös asiaankuuluvissa muutoksissa 4 artiklan 1 kohtaan, 9 artiklan 3 kohtaan ja 11 artiklan 1 kohtaan. Liitteessä I esitetään koneisiin sovellettavat olennaiset terveys- ja turvallisuusvaatimukset. Liitteen alussa esitettyä ensimmäistä yleistä periaatetta muutetaan siten, että siihen sisällytetään torjunta-aineiden levityskoneiden valmistajille kuuluva velvollisuus tarvittaessa arvioida ympäristövahinkojen riski. Ehdotuksen mukaan torjunta-aineiden levityskoneita koskevat ympäristönsuojeluvaatimukset sisällytetään liitteessä I olevaan 2 osaan. Kyseisessä 2 osassa esitetään useita koneryhmiä koskevat täydentävät olennaiset terveys- ja turvallisuusvaatimukset. Lisäksi ehdotetaan, että 2 osan ensimmäiseen kohtaan, jossa määritellään 2 osan soveltamisala, lisätään viittaus torjunta-aineiden levityskoneisiin. Uudet täydentävät ympäristönsuojeluvaatimukset sisällytetään uuteen 2.4 kohtaan. Liitteeseen I ehdotetussa uudessa 2.4 kohdassa esitettäviä vaatimuksia sovelletaan torjunta-aineiden levityskoneisiin. Ensimmäisessä 2.4.1 alakohdassa esitetään ”torjunta-aineiden levityskoneen” määritelmä. Määritelmässä todetaan selvästi, että vaatimuksia sovelletaan koneisiin, jotka on tarkoitettu kasvinsuojeluaineiden[19] ja tuholaistorjuntaan käytettävien biosidituotteiden[20] levitykseen, mikä on johdonmukaista teemakohtaisen strategian ja puitedirektiivin soveltamisalan kanssa. Torjunta-aineiden levityskoneisiin kuuluvat omalla käyttövoimalla liikkuvat koneet, hinattavat koneet, ajoneuvoihin kiinnitetyt ja puolihinattavat koneet, ilmassa liikkuvat koneet sekä paikallaan seisovat koneet, jotka on tarkoitettu torjunta-aineiden levitykseen niin ammatti- kuin kuluttajakäytössä. Lisäksi niihin kuuluvat torjunta-aineiden levitykseen tarkoitetut moottorikäyttöiset kannettavat käsikoneet ja käsikäyttöiset kannettavat käsikoneet, joissa on painekammio. Vaatimuksia, jotka esitetään 2.4 kohdassa, ei kuitenkaan sovelleta torjunta-aineiden levitykseen tarkoitettuihin käsikäyttöisiin kannettaviin käsikoneisiin, joissa ei ole painekammiota, eikä yksinkertaiseen torjunta-aineiden levityskalustoon, jossa ei ole liikkuvia osia, koska tällainen kalusto ei kuulu konedirektiivin soveltamisalaan. Alakohdissa 2.4.2–2.4.8 esitetään olennaiset vaatimukset, joilla pyritään varmistamaan, että torjunta-aineiden levityskoneet suunnitellaan ja rakennetaan siten, että minimoidaan ympäristölle aiheutuvat vahingot, ja että niihin liitetään tarpeelliset ohjeet oikeanlaista käyttöä, huoltoa ja tarkastusta varten. On syytä huomata, että ehdotettuja uusia olennaisia vaatimuksia sovelletaan torjunta-aineiden levityskoneisiin kaikkien muiden liitteeseen I sisältyvien asiaankuuluvien vaatimusten lisäksi, mukaan luettuna 3.5.3 kohdassa esitetty vaatimus, joka koskee koneen käyttäjän suojaamista vaarallisille päästöille altistumista vastaan, mikä on liitteen I alussa esitettyjen yleisten periaatteiden 4 kohdan mukaista. Ehdotettujen uusien olennaisten vaatimusten tukena on tarkoitettu käytettäväksi torjunta-aineiden levityskoneiden eri luokkia koskevien yhdenmukaistettujen standardien teknisiä eritelmiä. Sitä varten komissio antaa asianmukaisen toimeksiannon eurooppalaisille standardointielimille. |2008/0172 (COD)Ehdotus:EUROOPAN PARLAMENTIN JA NEUVOSTON DIREKTIIVItorjunta-aineiden levityskoneista sekä koneista 17 päivänä toukokuuta 2006 annetun direktiivin 2006/42/EY muuttamisesta(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 95 artiklan,ottavat huomioon komission ehdotuksen[21],ottavat huomioon Euroopan talous- ja sosiaalikomitean lausunnon[22],noudattavat perustamissopimuksen 251 artiklassa määrättyä menettelyä[23],sekä katsovat seuraavaa:(1) Torjunta-aineiden käytön on todettu aiheuttavan vaaraa sekä ihmisten terveydelle että ympäristölle. Komissio hyväksyi tiedonannossaan ”Torjunta-aineiden kestävän käytön teemakohtainen strategia”[24] strategian, jonka tavoitteena on torjunta-aineiden käytöstä ihmisten terveydelle ja ympäristölle aiheutuvien riskien vähentäminen. Lisäksi komissio on ehdottanut Euroopan parlamentin ja neuvoston direktiiviä torjunta-aineiden kestävää käyttöä koskevan yhteisön politiikan puitteista[25], jäljempänä ’puitedirektiivi’.(2) Torjunta-aineiden levityskoneiden suunnittelulla, rakentamisella ja huollolla on suuri merkitys, kun pyritään vähentämään torjunta-aineista ihmisten terveydelle ja ympäristölle aiheutuvia haittavaikutuksia. Jo ammattikäytössä olevan torjunta-aineiden levityskaluston osalta puitedirektiivissä otetaan käyttöön vaatimukset, jotka koskevat tällaisen kaluston tarkastuksia ja huoltoa.(3) Vaatimukset ihmisten terveyden ja turvallisuuden ja joissakin tapauksissa kotieläinten ja omaisuuden suojaamisesta kuuluvat jo koneista 17 päivänä toukokuuta 2006 annetun Euroopan parlamentin ja neuvoston direktiivin 2006/42/EY[26] soveltamisalaan. Jotta varmistetaan johdonmukaisuus kyseisen direktiivin ja puitedirektiivin välillä, on aiheellista, että uusien torjunta-aineiden levityskoneiden suunnittelua ja rakentamista koskevat olennaiset ympäristönsuojeluvaatimukset sisällytetään direktiiviin 2006/42/EY.(4) Tätä varten on myös tarpeen sisällyttää direktiivin 2006/42/EY säännöksiin viittaus ympäristönsuojeluun ja samalla rajoittaa tämä tavoite koskemaan sitä koneluokkaa ja niitä riskejä, joihin erityisiä ympäristönsuojeluvaatimuksia sovelletaan.(5) Sen vuoksi direktiiviä 2006/42/EY olisi muutettava vastaavasti,OVAT ANTANEET TÄMÄN DIREKTIIVIN:1 artiklaDirektiivin 2006/42/EY muuttaminenMuutetaan direktiivi 2006/42/EY seuraavasti:1. Lisätään 2 artiklaan seuraava m alakohta:”m) ’olennaisilla terveys- ja turvallisuusvaatimuksilla’ tarkoitetaan pakollisia säännöksiä, joiden tarkoituksena on varmistaa, että tuotteet eivät vaaranna henkilöiden ja mahdollisesti kotieläinten terveyttä tai turvallisuutta taikka omaisuutta tai ympäristöä.”2. Korvataan 4 artiklan 1 kohta seuraavasti:“1. Jäsenvaltioiden on toteutettava kaikki tarvittavat toimenpiteet sen varmistamiseksi, että koneet voidaan saattaa markkinoille ja/tai ottaa käyttöön ainoastaan, jos ne täyttävät tämän direktiivin asiaankuuluvat säännökset ja eivät vaaranna henkilöiden tai mahdollisesti kotieläinten terveyttä ja turvallisuutta eivätkä omaisuutta tai ympäristöä silloin, kun ne on asennettu ja niitä pidetään yllä asianmukaisesti ja kun niitä käytetään niille suunniteltuun tarkoitukseen tai kohtuudella ennustettavissa olevissa olosuhteissa.”3. Korvataan 9 artiklan 3 kohdan ensimmäinen alakohta seuraavasti:“Komissio kuulee 1 kohdassa tarkoitetuissa tapauksissa jäsenvaltioita ja muita asianomaisia osapuolia, ja ilmoittaa, mitkä toimenpiteet se aikoo toteuttaa varmistaakseen yhteisön tasolla ihmisten ja mahdollisesti kotieläinten terveyden ja turvallisuuden tai omaisuuden tai ympäristön suojelun korkean tason.”4. Korvataan 11 artiklan 1 kohta seuraavasti:“1. Jos jäsenvaltio toteaa, että tämän direktiivin soveltamisalaan kuuluva kone, joka on varustettu CE-merkinnällä ja jolla on EY-vaatimustenmukaisuusvakuutus ja jota käytetään sen käyttötarkoituksen mukaisesti tai kohtuudella ennustettavissa olevissa olosuhteissa, voi saattaa vaaraan ihmisten tai joissakin tapauksissa kotieläinten terveyden ja turvallisuuden tai omaisuuden tai ympäristön turvallisuuden, sen on toteutettava kaikki tarvittavat toimenpiteet poistaakseen tämän koneen markkinoilta, kieltääkseen tällaisen koneen saattamisen markkinoille ja/tai sen käyttöön ottamisen tai rajoittaakseen sen vapaata liikkuvuutta.”5. Muutetaan liite I seuraavasti:(a) korvataan Yleisissä periaatteissa 1 kohta seuraavasti:“1. Koneen valmistajan tai tämän valtuutetun edustajan on varmistettava, että suoritetaan riskin arviointi, jotta koneeseen sovellettavat terveys- ja turvallisuusvaatimukset voidaan määrittää. Kone on sen jälkeen suunniteltava ja rakennettava ottaen huomioon riskin arvioinnin tulokset.Edellä tarkoitettu riskin arviointi ja riskin pienentäminen on iteratiivinen prosessi, jonka aikana valmistajan tai tämän valtuutetun edustajan on-  määritettävä koneen raja-arvot, joihin sisältyvät tarkoitettu käyttö sekä kohtuudella ennakoitavissa oleva väärinkäyttö,-  tunnistettava koneen mahdollisesti aiheuttamat vaarat ja niihin liittyvät vaaratilanteet,-  arvioitava riskin suuruus ottaen huomioon mahdollisen vamman tai terveyshaitan ja mahdollisesti ympäristöhaitan vakavuus ja todennäköisyys,-  arvioitava riskin merkitys sen määrittämiseksi, onko riskiä tämän direktiivin tavoitteen mukaisesti pienennettävä,-  poistettava vaarat tai pienennettävä näihin vaaroihin liittyviä riskejä soveltamalla suojaustoimenpiteitä 1.1.2 kohdan b alakohdassa määrätyssä ensisijaisuusjärjestyksessä.”(b) Muutetaan 2 osa seuraavasti:(i) korvataan ensimmäinen kohta seuraavasti:“Elintarvikekoneiden, ja kosmetiikka- tai lääketuotteiden valmistamisessa käytettävien koneiden, kannettavien ja/tai käsinohjattavien koneiden sekä puun ja fysikaalisilta ominaisuuksiltaan samanlaisten ainesten työstämiseen käytettävien kannettavien kiinnitys- ja muiden iskevien koneiden sekä torjunta-aineiden levityskoneiden on oltava kaikkien tämän luvun (ks. yleiset periaatteet, 4 kohta) olennaisten turvallisuus- ja terveysvaatimusten mukaisia.”(ii) lisätään seuraava 2.4 kohta:“2.4. TORJUNTA-AINEIDEN LEVITYSKONEET2.4.1. Määritelmä”Torjunta-aineiden levityskone”: kone, joka on erityisesti tarkoitettu kasvinsuojeluaineiden, sellaisina kuin ne on määritelty asetuksessa (EY) N:o […] [27] , tai tuotetyyppeihin 14–19, sellaisina kuin ne on määritelty direktiivin 98/8/EY [28] liitteessä V, kuuluvien tuholaistorjuntaan käytettävien biosidituotteiden levitykseen.2.4.2. YleistäTorjunta-aineiden levityskone on suunniteltava ja rakennettava niin, että sitä voidaan käyttää, säätää ja huoltaa vahingoittamatta ympäristöä tarpeettomasti.2.4.3. Valvonta ja seurantaKoneen toimintaa on voitava valvoa ja seurata käyttöpaikoista.2.4.4. Täyttäminen ja tyhjentäminenKone on suunniteltava ja rakennettava niin, että täsmällinen täyttäminen ja täydellinen tyhjentäminen on helppoa ja että estetään tahaton torjunta-aineen leviäminen näiden toimenpiteiden aikana.2.4.5. Käyttö2.4.5.1. KäyttömääräKone on varustettava siten, että käyttömäärää voidaan säätää helposti, tarkasti ja luotettavasti.2.4.5.2. Levittäminen ja laskeumaKone on suunniteltava ja rakennettava niin, että varmistetaan torjunta-aineen tasainen levittäminen ja homogeeninen laskeuma kohdealueille ja minimoidaan hävikki muille kuin kohde-alueille.Hävikki on estettävä torjunta-aineen levitystoiminnon ollessa pysäytettynä.2.4.6. Kunnossapito2.4.6.1. PuhdistusKone on suunniteltava ja rakennettava niin, että puhdistus ja erityisesti säiliön puhdistus on helppoa.2.4.6.2. HuoltoKone on suunniteltava ja rakennettava niin, että kuluneiden osien vaihto on helppoa. Koneeseen on oltava mahdollista liittää sen oikean toiminnan tarkistamisen kannalta tarpeelliset mittausvälineet.2.4.7. Merkinnät2.4.7.1. SuuttimetSuuttimet on merkittävä niin, että niiden tyyppi ja koko voidaan tunnistaa suoraan tai ohjeissa annetuista tiedoista.2.4.7.2. SuodattimetSuodattimet ja siivilät on merkittävä niin, että niiden tyyppi ja silmäkoko voidaan tunnistaa suoraan tai ohjeissa annetuista tiedoista.2.4.8. OhjeetOhjeissa on esitettävä seuraavat tiedot:(a) varotoimenpiteet, jotka on toteutettava täyttämisen, tyhjentämisen ja puhdistuksen aikana, jotta vältetään ympäristön saastuminen;(b) käyttöön liittyvät edellytykset ja vastaavat valmistelut ja säädöt, jotta varmistetaan torjunta-aineen tasainen levittäminen ja homogeeninen laskeuma ja vältetään hävikki;(c) suuttimien tyyppi ja koko;(d) suodattimien ja siivilöiden tyyppi ja silmäkoko;(e) suuttimien, suodattimien ja siivilöiden tarkastamistiheys ja niiden vaihtamisen edellytykset;(f) tiettyjen torjunta-aineiden käyttöä koskevat rajoitukset;(g) mahdollisten erikoislaitteiden ja -varusteiden liitäntä ja käyttö;(h) tarkastukset, jotka koneelle on tehtävä direktiivin […] [29] asiaankuuluvien säännösten mukaisesti.”2 artikla Saattaminen osaksi kansallista lainsäädäntöä1. Jäsenvaltioiden on annettava ja julkaistava tämän direktiivin noudattamisen edellyttämät säännökset viimeistään [DATE…]. Niiden on ilmoitettava tästä komissiolle viipymättä.Jäsenvaltioiden on sovellettava näitä säännöksiä [DATE…] alkaen.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2 Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset sekä vastaavuustaulukko tämän direktiivin säännösten ja annettujen kansallisten säädösten välillä kirjallisina komissiolle.3 artiklaVoimaantuloTämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .4 artiklaOsoitusTämä direktiivi on osoitettu kaikille jäsenvaltioille.Tehty Brysselissä […].Euroopan parlamentin puolesta Neuvoston puolestaPuhemies Puheenjohtaja[…] […] [1] Euroopan parlamentin ja neuvoston päätös N:o 1600/2002/EY, tehty 22. heinäkuuta 2002, kuudennesta ympäristöä koskevasta yhteisön toimintaohjelmasta (EYVL L 242, 10.9.2002, s. 1–15).[2] KOM(2006) 372 lopullinen – Komission tiedonanto neuvostolle, Euroopan parlamentille, Euroopan talous- ja sosiaalikomitealle sekä alueiden komitealle – Torjunta-aineiden kestävän käytön teemakohtainen strategia , saatavilla osoitteessa http://ec.europa.eu/environment/ppps/pdf/com_2006_0372.pdf[3] KOM(2006) 373 lopullinen – Ehdotus: Euroopan parlamentin ja neuvoston direktiivi torjunta-aineiden kestävää käyttöä koskevan yhteisön politiikan puitteista, saatavilla osoitteessa http://ec.europa.eu/environment/ppps/pdf/com_2006_0373.pdf[4] Euroopan parlamentin ja neuvoston direktiivi 2006/42/EY, annettu 17. toukokuuta 2006, koneista ja direktiivin 95/16/EY muuttamisesta (uudelleenlaadittu) (EUVL L 157, 9.6.2006, s. 24–86).[5] KOM(2002) 349, saatavilla osoitteessa http://europa.eu.int/comm/environment/ppps/1st_step_com.htm[6] “Assessing economic impacts of the specific measures to be part of the Thematic Strategy on the Sustainable Use of Pesticides” , Final report, October 2004, Beratungsgesellschaft für integrierte Problemlösungen (BiPRO), saatavilla osoitteessa http://ec.europa.eu/environment/ppps/pdf/bipro_ppp_final_report.pdf[7] Saatavilla osoitteessa http://ec.europa.eu/environment/ppps/2nd_step_react.htm[8] SEC(2006) 894 – Commission staff working paper on the Impact Assessment of the Thematic Strategy on the Sustainable Use of Pesticides , saatavilla osoitteessa http://ec.europa.eu/environment/ppps/pdf/sec_2006_0894.pdf[9] Kaikki kommentit, ks. http://ec.europa.eu/environment/ppps/1st_step_consul.htm. Sidosryhmien kuulemisen perusteella laaditut asiakirjat ja raportit ovat saatavilla osoitteessa http://ec.europa.eu/environment/ppps/1st_step_conf.htm[10] Tulokset ovat myös saatavilla internetissä osoitteessa http://ec.europa.eu/environment/ppps/pdf/stats_consult.pdf[11] Ks. http://europa.eu.int/comm/environment/ppps/2nd_step_tech.htm[12] Ks. edellä alaviite 8, s. 38.[13] Ks. edellä alaviite 8, s. 38.[14] Ks. edellä alaviite 8, s. 37.[15] Ks. edellä alaviite 8, s. 37.[16] Ks. edellä alaviite 8, s. 143–146.[17] Ks. edellä alaviite 6, erityisesti kohta 4.5 – s. 72–74; vaikutukset: kohta 10 – s. 218–258.[18] Ks. edellä alaviite 8, erityisesti toimintavaihtoehtoja koskevat näkemykset: kohta 4.1.2 – s. 37; vaikutukset: kohta 6.1.2 – s. 90–98; vaihtoehtojen vertailu: kohta 6.2.2 – s. 143–146; ja saadut kommentit: kohta 9.10 – s. 197–198.[19] Ks. muutettu ehdotus: Euroopan parlamentin ja neuvoston asetus kasvinsuojeluaineiden markkinoille saattamisesta, 11.3.2008, KOM(2008) 93 lopullinen.[20] Ks. tuotetyypit 14–19 sellaisina kuin ne esitetään biosidituotteiden markkinoille saattamisesta 16. helmikuuta 1998 annetun Euroopan parlamentin ja neuvoston direktiivin 98/8/EY liitteessä V – EYVL L 123, 24.4.1998, s. 1 (sellaisena kuin se on viimeksi muutettuna direktiivillä 2007/47/EY (EUVL L 247, 21.9.2007, s. 21).[21] EUVL C […], […], s. […].[22] EUVL C […], […], s. […].[23] EUVL C […], […], s. […].[24] KOM(2006) 372 lopullinen.[25] KOM(2006) 373 lopullinen.[26] EUVL L 157, 9.6.2006, s. 24.[27] Asetus (EY) N:o […] kasvinsuojeluaineista (EUVL L […], […], s. […].[28] Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta – EYVL L 123, 24.4.1998, s. 1 (sellaisena kuin se on viimeksi muutettuna direktiivillä 2007/47/EY) – EUVL L 247, 21.9.2007, s. 21.[29] Euroopan parlamentin ja neuvoston direktiivi […], annettu […], torjunta-aineiden kestävää käyttöä koskevan yhteisön politiikan puitteista – EUVL L […], […] s. […].